KÖNYVELŐI MEGBÍZÁSI SZERZŐDÉS

Amely létrejött egyrészről

………………………………………………………………… (Nyilvántartási szám: …………………………………………; Cím: ……………………………………………………………………..; Adószám: …………………………………………), mint Megbízó másrészről

DEÁK Könyvelőiroda Kft. (Cégjegyzékszám: 06-09-027099; Cím: 6723 Szeged, Budapesti krt. 4/A 1. em. 1; Adószám: 27177471-2-06), mint Megbízott között alulírott napon, az alábbi feltételekkel:

1. Megbízó megbízza a Megbízottat az alábbi feladatok elvégzésével
	1. alkalmazottak, tagok, egyéb foglalkoztatottak bérszámfejtése, bér-, adó-, és járuléknyilvántartás
	2. társadalombiztosítási nyilvántartások vezetése, biztosítottakról nyilvántartás vezetése,
	3. biztosítottak bejelentése és kijelentése, bevallások és adatszolgáltatások elkészítése és benyújtása,
	4. kilépő dolgozók kiadandó igazolásainak elkészítése, illetve a magánszemélyek adóbevallásához szükséges és egyéb kiadandó igazolások elkészítése,
	5. társadalombiztosítási ellátásokkal (táppénz, CSED, GYED, GYES) kapcsolatos ügyintézés,
	6. gazdasági események főkönyvi könyvelésben való rögzítése, főkönyvi kivonat készítése,
	7. áfa nyilvántartás vezetése, áfa bevallás elkészítése és benyújtása, adó nyilvántartás vezetése,
	8. beérkező, kimenő számlák nyilvántartása, vevő-szállító nyilvántartása,
	9. statisztikai adatszolgáltatások elkészítése és benyújtása,
	10. egyéb költségvetési kötelezettség évközi bevallásainak elkészítése,
	11. év végi beszámoló, adóbevallások és adatszolgáltatások elkészítése és benyújtása,
	12. helyi önkormányzati adóbevallások elkészítése és benyújtása
	13. szakmai konzultáció,
	14. tárgyi eszközök nyilvántartása,
	15. a NAV, MÁK, Önkormányzati Adóosztály előtti képviselet és ügyintézés,
	16. a fizetendő adók, járulékokról a Megbízó határidőben való értesítése (e-mail, fax, személyes átvétel)

A Megbízott a feladatának elvégzés érdekében a mindenkor hatályban lévő számviteli törvény és az adótörvények előírásait betartva köteles eljárni. A Megbízott vállalja, hogy az átvett bizonylatokat a számviteli- és adótörvények előírásainak megfelelően dolgozza fel.

1. A Megbízott a megbízást …………………………….-től elfogadja, ezen időponttól vállalja a bizonylatok feldolgozását. Szerződő felek megállapodnak abban, hogy jelen megbízási szerződést határozatlan tartamra kötik, azzal, hogy a rendes felmondási idő 30 nap.
2. Az 1. pont a-f, h-j, m-p felsorolt feladatok ellátásáért a Megbízott felet ……………………… Ft + ÁFA, azaz bruttó ………………………. forint díjazás illeti meg havonta, amely tárgyhónapot követő hónap 12. napjáig esedékes, és amelyet Megbízó átutalással köteles teljesíteni a Megbízott által kiállított számla ellenében. Felek megállapodnak abban, hogy a megbízási díjat legalább évente, minden év január 1. napján, illetve bármelyik fél kezdeményezésére haladéktalanul felülvizsgálják. Az 1. pont k-l) pontjában meghatározott feladatok ellátásáért a Megbízott felet ……………………… Ft + ÁFA, azaz bruttó ………………………….forint díjazás illeti meg évente, amely tárgyévet követő 6. hónap 12. napjáig esedékes és amelyet Megbízó átutalással köteles teljesíteni a Megbízott által kiállított számla ellenében.
3. A Megbízó köteles a számviteli alapbizonylatok feldolgozása céljából a Megbízott által kért rendezettséggel átadni, vagy elektronikus úton megküldeni tárgyhónapot követő hónap 8. napjáig. A Megbízó kijelenti, hogy kizárólag olyan bizonylatokat bocsát Megbízott rendelkezésére, amelyek a vállalkozásának tevékenységével kapcsolatban közvetlenül merültek fel és a mindenkor hatályos jogszabályok szerinti alaki és tartalmi előírásoknak, valós gazdasági eseményeknek is megfelelnek. Szerződő felek megállapodnak abban, hogy e körben minden felelősség a Megbízót terheli.
4. Megbízó elektronikus számlázóprogramot használ, melyhez Megbízott hozzáférést kap, és ezen hozzáféréssel folyamatosan végzi az innen kimenő, ill. az ebbe a rendszerbe beérkező számlák feldolgozását.
5. Szerződő felek megállapodnak abban, hogy a bizonylatok tartalmáért Megbízott felelősséget nem vállal. Amennyiben a bizonylatok az előírt alaki követelményeknek nem felelnek meg, úgy a Megbízott javítás céljából Megbízónak visszaszolgáltatja, a javítás elvégzéséről Megbízó gondoskodik, illetve írásban nyilatkozik arról, ha a javítás nélküli feldolgozást kívánja.
6. Szerződő felek megállapodnak abban, hogy a kapcsolattartás a bankkal, a banki ügyintézés, kapcsolattartás a Megbízó ügyfeleivel, a szigorú számadási szabályok alá vont bizonylatok nyilvántartása a Megbízó feladata.
7. Felek megállapodnak abban, hogy a Megbízó tevékenységi körének bővülése, az árbevétel jelentősebb változása, illetve létszámváltozás a megbízási díj változását vonja maga után.

Pl.: a változásokkal összefüggésben a feldolgozandó bizonylatok jelentősen és tartósan megváltozik.

1. Szerződő felek megállapodnak abban, hogy amennyiben valamelyik fél a jelen szerződésben rögzített bármely kötelezettségét nem teljesíti, az a szerződés azonnali hatályú felmondását megalapozó szerződésszegésnek minősül. A Megbízott részéről történő rendes vagy rendkívüli felmondás esetén a Megbízott jogosult a Megbízó írásbeli értesítését követően, vagy a felmondási idő lejártakor az illetékes adóhatósághoz bejelenteni, hogy a Megbízott által ellátott képviselet megszűnt és a Megbízott jogosult magát az adóhatóság erre szolgáló nyilvántartásából töröltetni. Megbízó kijelenti, hogy a Megbízott rendkívüli felmondása esetén azonnali hatállyal a képviseletéről saját maga gondoskodik.
2. A Megbízott a szerződés alapján elvégzendő feladatok teljesítése során, azzal összefüggésben tudomására jutott, a Megbízóra, illetve annak tevékenységére vonatkozó információkat, adatokat, tényeket, a Megbízó iratait és szerződéseit (beleértve a jelen okiratot is) üzleti titokként kezeli.
3. A Megbízott szakmai felelősség-biztosítással rendelkezik.
4. A Megbízó könyvelési iratainak és bizonylatainak megőrzési helye Megbízott székhelye.
5. Ügyfélkapuhoz, cégkapuhoz a Megbízó a Megbízott részére meghatalmazást ad elektronikusan.
6. A szerződésben nem szabályozott kérdésekben a hatályos Polgári törvénykönyvről szóló 2013. évi V. törvény rendelkezései az irányadóak.

Szerződő felek jelen okiratot átolvasást és értelmezést követően, mint valós ügyleti szándékukkal mindenben megegyezőt, befolyástól mentesen jóváhagyólag írták alá.

……………………………………., 202………………………….

 Megbízó Megbízott

 …………………………………………….. DEÁK Könyvelőiroda Kft.